Γεγονότα Ιανουαρίου 2019

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2019, συνοδευόμενα από τις πηγές μέσω των οποίων μεταδόθηκαν. 

## 1 Ιανουαρίου
;Διεθνή
*Πρωτοχρονιά:
**Ο κόσμος με πανηγυρικές εκδηλώσεις υποδέχεται το 2019.

;Καταστροφές και δυστυχήματα
*Ο εορτασμός της Πρωτοχρονιάς επισκιάζεται από δυστυχήματα.
**Στην Αυστρία (με έναν έφηβο νεκρό στην Άνω Αυστρία) και στην Ολλανδία (με 2 νεκρούς από πρόωρες εκρήξεις πυροτεχνημάτων) σημειώνονται συνολικά τρία δυστυχήματα με πυροτεχνήματα.
**Στην Ελλάδα, ένα 14χρονο παιδί σκοτώνεται λόγω πτώσης του από την ταράτσα (όπου είχε ανεβεί για να παρακολουθήσει τα πυροτεχνήματα) λίγο μετά την αλλαγή του χρόνου στη Θεσσαλονίκη.

;Διεθνείς σχέσεις
*Η Ρουμανία αναλαμβάνει για ένα εξάμηνο την Προεδρία του Συμβουλίου της Ευρωπαϊκής Ένωσης.

;Νόμος και έγκλημα
*Ένας Ταϊλανδός σκοτώνει 6 μέλη της οικογένειάς του και στη συνέχεια αυτοκτονεί σε αμόκ έπειτα από κατανάλωση μεγάλης ποσότητας οινοπνευματωδών ποτών.
*Οι γάμοι μεταξύ ομοφύλων νομιμοποιούνται στην Αυστρία.
*Στη Γερμανία αναγνωρίζεται ένα τρίτο φύλο για τα διαφυλικά άτομα.
*Ένοπλοι σκότωσαν τουλάχιστον 37 άτομα σε επίθεση που σημειώνεται σε χωριό του κεντρικού Μάλι.

;Πολιτική και εκλογές
*Πολιτική της Βραζιλίας
**Πρόεδρος της Βραζιλίας ορκίζεται ο Ζαΐχ Μπολσονάρου.
*Πολιτική της Ελβετίας
**Ο Ουέλι Μάουρερ αναλαμβάνει Πρόεδρος της Ελβετικής Συνομοσπονδίας για το έτος 2019, με αντιπρόεδρο την Σιμονέτα Σομαρούγκα.

;Επιστήμη και τεχνολογία
*Η NASA λαμβάνει το σήμα από το σκάφος New Horizons (Νέοι Ορίζοντες) μετά την ιστορική κοντινή διέλευσή του από την Έσχατη Θούλη, το πιο μακρινό σώμα που έχει ποτέ επισκεφθεί διαστημοσυσκευή, σε απόσταση περίπου 6,5 δισεκατομμυρίων χιλιομέτρων από τον πλανήτη μας.

## 2 Ιανουαρίου
;Δυστυχήματα
*Έξι άνθρωποι σκοτώνονται και 16 τραυματίζονται σε σιδηροδρομικό δυστύχημα που σημειώνεται πάνω σε γέφυρα που συνδέει τα δύο μεγαλύτερα νησιά της Δανίας.
*Στην Ινδονησία, αγνοούνται τουλάχιστον 25 άτομα μετά την καταστροφή, που προκάλεσαν οι σφοδρές βροχοπτώσεις στην επαρχία της Δυτικής Ιάβας.

## 3 Ιανουαρίου
;Πόλεμος και επιθέσεις
*Συριακός εμφύλιος πόλεμος
**Το Συριακό Παρατηρητήριο για τα Ανθρώπινα Δικαιώματα και τα συριακά κρατικά ΜΜΕ αναφέρουν ότι σε μια αεροπορική επίθεση υπό την αμερικανική διοίκηση σκοτώθηκαν 11 άμαχοι στην κυβερνητική επαρχία Ντέιρ ες Ζορ.

;Νόμος και έγκλημα
* Εκτελείται στην Κίνα ο κατά συρροή δολοφόνος Γκάο Τσενγιόν, ο οποίος δολοφόνησε 11 κορίτσια και γυναίκες κατά την περίοδο μεταξύ 1988 και 2002.

;Καταστροφές και δυστυχήματα
*Ο αριθμός των νεκρών από την έκρηξη λόγω διαρροής αερίου σε πολυκατοικίας της πόλης Μαγκνιτογκόρσκ της Ρωσίας στις 31 Δεκεμβρίου, ανέρχεται σε 39.

;Επιστήμη και τεχνολογία
*Ιστορική πρωτιά πετυχαίνει το διαστημικό πρόγραμμα της Κίνας το διαστημόπλοιο Chang'e 4, το οποίο προσεληνώθηκε επιτυχώς στην αθέατη πλευρά του Φεγγαριού.

;Πολιτική και εκλογές
*Ορκίζεται το 116ο Κογκρέσο των ΗΠΑ, με αριθμό ρεκόρ γυναικών και μειονοτήτων. Η Δημοκρατική Νάνσι Πελόζι εκλέγεται Πρόεδρος της Βουλής των Αντιπροσώπων των Ηνωμένων Πολιτειών, θέση στην οποία η ίδια υπηρέτησε και το διάστημα 2007-2011.

## 4 Ιανουαρίου
;Πόλεμος και επιθέσεις
*Η Αμερικανική Κεντρική Διοίκηση ανακοινώνει ότι σε αμερικανική αεροπορική επίθεση στην κυβερνητική επαρχία Μαρίμπ της Υεμένης σκοτώθηκε ο εγκέφαλος της βομβιστικής επίθεσης του 2000 στο USS *Cole*, στην οποία σκοτώθηκαν 17 Αμερικανοί ναύτες.

;Καταστροφές και δυστυχήματα
*Από πυρκαγιά σε δωμάτιο διαφυγής γα παιχνίδι (escape room) στο Κόσαλιν της Πολωνίας πεθαίνουν πέντε 15χρονα κορίτσια.

;Νόμος και έγκλημα
*Σε επίθεση που σημειώνεται σε κέντρο μπόουλινγκ στο Τόρανς της Καλιφόρνια σκοτώνονται 3 άτομα και άλλα 4 τραυματίζονται.

## 5 Ιανουαρίου
;Θρησκεία
*Ο Οικουμενικός Πατριάρχης Κωνσταντινουπόλεως Βαρθολομαίος Α΄ υπογράφει τον τόμο της αυτοκεφαλίας με τον οποίο επίσημα χωρίζεται η Ουκρανική Ορθόδοξη Εκκλησία την Ρωσική Ορθόδοξη Εκκλησία και γίνεται αυτοκέφαλη.

;Πολιτική και εκλογές
* Πολιτική της Βενεζουέλας
** Στη Βενεζουέλα παράνομη κηρύσσεται από το ελεγχόμενο από την αντιπολίτευση Κοινοβούλιο η νέα θητεία του προέδρου Νικολάς Μαδούρο.
**Ο Χουάν Γουαϊδό εκλέγεται Πρόεδρος της Εθνοσυνέλευσης.
* Τουλάχιστον 10.000 άτομα διαδηλώνουν εναντίον της κυβέρνησης του Βίκτορ Όρμπαν στην Ουγγαρία.

## 6 Ιανουαρίου

;Καταστροφές και δυστυχήματα
*Νεκροί βρίσκονται οι δύο αγνοούμενοι στην Κερατέα, καθώς έρχεται νέο κύμα κακοκαιρίας στην Ελλάδα (καταιγίδα με την ονομασία "Τηλέμαχος") μετά το πέρασμα της καταιγίδας "Σοφία". Τα δύο άτομα παρασύρθηκαν στις 3 Ιανουαρίου από τα νερά ενώ βρίσκονταν μέσα στο αυτοκίνητό τους. Μία γυναίκα που ήταν επίσης μαζί τους πέθανε. Η πρώτη καταιγίδα του χρόνου, η οποία επίσης προξένησε κακοκαιρία, ο "Ραφαήλ" υποχώρησε στις 2 Ιανουαρίου.
*Ο αριθμός των θυμάτων από μια καταιγίδα που κατέστρεψε τις Φιλιππίνες λίγο μετά τα Χριστούγεννα ανήλθε σε 126.
*Τουλάχιστον 30 χρυσωρύχοι σκοτώνονται από κατολίσθηση στην επαρχία Μπανταχσάν του βόρειου Αφγανιστάν.

;Πολιτική και εκλογές
*Ο Yang di-Pertuan Agong (Βασιλιάς της Μαλαισίας) Μοχάμετ Ε΄ του Κελάνταν παραιτείται από τον θρόνο.

## 7 Ιανουαρίου
;Πόλεμος και επιθέσεις
*Η κυβέρνηση της Γκαμπόν εξουδετερώνει απόπειρα πραξικοπήματος από στρατιώτες, ενώ ο πρόεδρος της χώρας, Αλί Μπόνγκο, νοσηλεύεται στο Μαρόκο.

## 8 Ιανουαρίου
;Καταστροφές και δυστυχήματα
*Από τη σύγκρουση δύο επιβατικών αμαξοστοιχιών στην Πρετόρια της Νότιας Αφρικής, σκοτώνονται τουλάχιστον 4 άτομα και τουλάχιστον άλλα 620 τραυματίζονται.
*Από την έκρηξη δεξαμενόπλοιου στις ακτές του Χονγκ Κονγκ σκοτώνεται ένα άτομο και άλλα 3 αγνοούνται.

;Διεθνείς σχέσεις
*Η Βραζιλία αποσύρεται επίσημα από την Παγκόσμια Συνθήκη των Ηνωμένων Εθνών για τη Μετανάστευση.

;Επιστήμη και τεχνολογία
*Ο αστεροειδής 6478 Gault,έγινε γνωστό ότι συγκρούστηκε με έναν άλλο αστεροειδή τον Οκτώβριο του 2018, στη μεγαλύτερη σύγκρουση στο είδος της που έχει ποτέ καταγραφεί.
*Το Πανεπιστήμιο της Χαβάης ανακοινώνει τον θάνατο (την 1η Ιανουαρίου) του Μοναχικού Τζορτζ, σε ηλικία 14 ετών, του τελευταίου γνωστού μέλους του είδους σαλιγκαριού *[[Achatinella apexfulva]]* στην Οάχου της Χαβάης. Σήμερα το είδος θεωρείται ότι έχει εκλείψει.

## 9 Ιανουαρίου
;Πολιτική και εκλογές
*Έπειτα από την ψηφοφορία των μελών της Βουλής των Κοινοτήτων, η βρετανική κυβέρνηση οφείλει να παρουσιάσει ένα εναλλακτικό σχέδιο για Brexit εντός τριών ημερών, εάν δεν συμπληρώσει την απαιτούμενη πλειοψηφία στις 15 Ιανουαρίου.
*Η Αμερικανίδα γερουσιαστής Καμάλα Χάρις της Καλιφόρνια ανακοινώνει την πρόθεσή της να είναι υποψήφια στις αμερικανικές προεδρικές εκλογές του 2020.
	 
## 10 Ιανουαρίου
;Πολιτική και εκλογές
*Γενικές εκλογές στη Λαϊκή Δημοκρατία του Κονγκό (2018),
**Έπειτα από πολλές καθυστερήσεις, ανακοινώνονται τα τελικά αποτελέσματα των προεδρικών εκλογών στη Λαϊκή Δημοκρατία του Κονγκό. Νικητής των προεδρικών εκλογών που διεξήχθησαν στις 30 Δεκεμβρίου είναι ο Φελίξ Τσισεκέντι.
**Ο Μαρτίν Φαγιούλου, ο οποίος ήρθε 2ος, καταγγέλλει νοθεία και θα προσβάλλει τα αποτελέσματα. 
*Κρίση στη Βενεζουέλα
**Ο Νικολάς Μαδούρο ορκίζεται για 2η θητεία ως Πρόεδρος της Βενεζουέλας εν μέσω καταδίκης από πολλές πλευρές για τον τρόπο διεξαγωγής των προεδρικών εκλογών του 2018, που τις χαρακτηρίζουν "παράνομες".
**Η Γερμανία εκδηλώνει την υποστήριξή της στην Εθνοσυνέλευση της χώρας και τονίζει ότι πρέπει να αναλάβει εκτελεστικές εξουσίες.
**Αρκετές χώρες της Λατινικής Αμερικής κλείνουν τις πρεσβείες τους στη Βενεζουέλα, σε ένδειξη διαμαρτυρίας για την "παράνομη" εκλογή του Μαδούρο.
**Ο Πρόεδρος της Εθνοσυνέλευσης της Βενεζουέλας Χουάν Γκουαϊδό κηρύσσει κατάσταση έκτακτης ανάγκης, καθώς η χώρα εισέρχεται σε μια "*[[ντε φάκτο]]* δικτατορία".

## 11 Ιανουαρίου
**Πολιτική και εκλογές**

* Η Βουλή της ΠΓΔΜ επικυρώνει με 81 ψήφους υπέρ σε σύνολο 120 βουλευτών την συνταγματική αναθεώρηση της πΓΔΜ και την Συμφωνία των Πρεσπών για την μετονομασία της ίδιας χώρας σε "Βόρεια Μακεδονία".
* Στη Βενεζουέλα ο Χουάν Γκουαϊδό αναλαμβάνει υπηρεσιακός Πρόεδρος.

;Δυστυχήματα
*Από ανατροπή λεωφορείου στην ανατολική Κούβα σκοτώνονται τουλάχιστον 7 άτομα (μεταξύ των οποίων και 4 αλλοδαποί), ενώ τραυματίζονται άλλοι 33.
*Σε δυστύχημα με διπλό λεωφορείο στην Οτάβα του Καναδά, σκοτώνονται 3 άτομα και άλλα 23 τραυματίζονται.

## 12 Ιανουαρίου
**Πολιτική και εκλογές**

* Ο Αλέξης Τσίπρας αναφέρει σε επίσημες δηλώσεις του, μετά την συνάντησή του με τον Πάνο Καμμένο, ότι θα ζητήσει ψήφο εμπιστοσύνης από την Βουλή αναφορικά με την Συμφωνία των Πρεσπών.
** Ο Πάνος Καμμένος και οι ΑΝΕΛ αποχωρούν από την συγκυβέρνηση εξαιτίας του Μακεδονικού Ζητήματος και της ονοματοδοσίας των Σκοπίων και ζητά την απομάκρυνση των στελεχών του από τα υπουργεία.
*** Ο ναύαρχος Ευάγγελος Αποστολάκης, νυν αρχηγός του ΓΕΕΘΑ, αναλαμβάνει νέος υπουργός Εθνικής Άμυνας.
**Ο πρόεδρος της Γκαμπόν Αλί Μπονγκό διορίζει στην πρωθυπουργία τον Ζιλιέν Ενκογκέ Μπεκάλε έπειτα από το αποτυχημένο στρατιωτικό πραξικόπημα που εκδηλώθηκε πριν πέντε ημέρες στην Γκαμπόν.
*Το κλείσιμο των ομοσπονδιακών υπηρεσιών των ΗΠΑ γίνεται το μεγαλύτερο σε διάρκεια στην αμερικανική ιστορία, καθώς συνεχίζεται για 22η συνεχή ημέρα.
*Πολιτική της Ταϊβάν
** Ο πρωθυπουργός της Ταϊβάν Γουίλιαμ Λάι ανακοινώνει την παραίτησή του και τον αντικαθιστά ο υπηρετήσας και παλαιότερα στο αξίωμα, Σου Τσεν Τσαν.

;Καταστροφές και δυστυχήματα
*Από έκρηξη λόγω ύποπτης διαρροής αερίου καταστρέφεται ένα αρτοποιείο στο 9ο διαμέρισμα των Παρισίων, σκοτώνονται 4 άνθρωποι και άλλοι 40 τραυματίζονται.
*Τουλάχιστον 17 άτομα πεθαίνουν και άλλα 12 τραυματίζονται από πυρκαγιά σε κλινική αποτοξίνωσης στο Γκουαγιακίλ του Εκουαδόρ.

## 13 Ιανουαρίου
;Καταστροφές και δυστυχήματα
*Από χιονοστιβάδα κοντά σε χιονοδρομικό κέντρο στην Αυστρία σκοτώνονται τρεις χιονοδρόμοι και ένας τέταρτος αγνοείται.

;Νόμος και έγκλημα
*Ένας άντρας μαχαιρώνει τον δήμαρχο του Γκντανσκ Πάβελ Αντάμοβιτς στη διάρκεια χριστουγεννιάτικης φιλανθρωπικής εκδήλωσης στην πόλη Γκντανσκ της Πολωνίας.

;Πολιτική και εκλογές
*Ο πρόεδρος της Εθνοσυνέλευσης της Βενεζουέλας, Χουάν Γκουαϊδό, τίθεται υπό κράτηση στο Καράκας για μικρό χρονικό διάστημα, έπειτα από τις δηλώσεις του ότι ετοιμαζόταν να αναλάβει την προεδρία της χώρας.

## 14 Ιανουαρίου
;Καταστροφές και δυστυχήματα
*Από τη συντριβή μεταγωγικού αεροσκάφους Μπόινγκ 707 πάνω σε κτήριο στο Καράτζ του Ιράνσκοτώνονται 15 άτομα και άλλο ένα τραυματίζεται από τα συνολικά 16 που επέβαιναν σε αυτό. Δεν υπάρχουν θύματα στο έδαφος.

;Νόμος και έγκλημα
*Στην Πολωνία υποκύπτει στα τραύματά του ο δήμαρχος του Γκντανσκ Πάβελ Αντάμοβιτς έπειτα από την χθεσινοβραδινή επίθεση με μαχαίρι που υπέστη.

## 15 Ιανουαρίου
;Θρησκεία
*Η μεγαλύτερη ανθρώπινη συγκέντρωση στον κόσμο, το φεστιβάλ Κουμπ Μελά, αρχίζει στην Πραγιαγκράι (πρώην Αλάχαμπαντ) της Ινδίας. Περισσότεροι από 120 εκατομμύρια Ινδουιστές όπως και τουρίστες, αναμένονται.

;Νόμος και έγκλημα
*Ο πρώην πρόεδρος της Ακτής Ελεφαντοστού Λοράν Γκμπαγκμπό απαλλάσσεται από τις κατηγορίες για εγκλήματα κατά της ανθρωπότητας από το Διεθνές Ποινικό Δικαστήριο.

;Πολιτική και εκλογές
*Η πρωθυπουργός του Ηνωμένου Βασιλείου Τερέζα Μέι υφίσταται τη χειρότερη πρωθυπουργική ήττα στην βρετανική ιστορία, καθώς καταψηφίζεται στο Κοινοβούλιο η συμφωνία της για το Brexit με ψήφους 432 προς 202. Ως αποτέλεσμα, η κυβέρνησή της είναι αντιμέτωπη με πρόταση δυσπιστίας.

## 16 Ιανουαρίου
;Πολιτική και εκλογές
* Στις 22:30 η κυβέρνηση Τσίπρα λαμβάνει ψήφο εμπιστοσύνης για την Συμφωνία των Πρεσπών με 151 ψήφους υπέρ και 148 ψήφους κατά. Υπέρ ψήφισαν οι 145 βουλευτές του ΣΥΡΙΖΑ, η Έλενα Κουντουρά, ο Βασίλης Κόκκαλης, οι βουλευτές των ΑΝΕΛ Θανάσης Παπαχριστόπουλος και Κώστας Ζουράρις, η Κατερίνα Παπακώστα και ο Σπύρος Δανέλλης.
* Στις Ηνωμένες Πολιτείες, για πρώτη φορά εξαιτίας του κλεισίματος των ομοσπονδιακών υπηρεσιών, μένουν απλήρωτοι περί τα 42.000 μέλη της Αμερικανικής Ακτοφυλακής.
*Brexit
**Η κυβέρνηση της Βρετανίδας πρωθυπουργού Τερέζα Μέι επιζεί πρόταση μομφής με διαφορά 19 ψήφων.
*Περιφερειακές εκλογές της Ανδαλουσίας (2018):
**Το Κοινοβούλιο της Ανδαλουσίας εκλέγει τον Χουάν Μανουέλ Μορένο Μπονίγια ως τον επόμενο περιφερειακό πρόεδρο με τις ψήφους του συντηρητικού PP, του φιλελεύθερου Cs και του ακροδεξιού κόμματος Vox, τερματίζοντας 36 χρόνια κυβέρνησης των σοσιαλδημοκρατών του PSOE, έπειτα από την αποκατάσταση της δημοκρατίας.

## 17 Ιανουαρίου
;Πόλεμος και επιθέσεις
*Σε βομβιστική επίθεση αυτοκτονίας με παγιδευμένο όχημα στην Γενική Αστυνομική Ακαδημία Σανταντέρ της Μπογκοτά, στην Κολομβία, σκοτώνονται τουλάχιστον 20 άνθρωποι και περισσότεροι από 50 άλλοι τραυματίζονται.

## 18 Ιανουαρίου
;Πόλεμος και επιθέσεις
*Ο πρόεδρος της Κολομβίας Ιβάν Ντούκε Μάρκες επιρρίπτει μονομερώς την ευθύνη για την χθεσινή επίθεση καμικάζι στην Μποκοτά στον Εθνικό Απελευθερωτικό Στρατό και διακόπτει τις συνομιλίες που διεξάγονται με τους αντάρτες, ζητώντας από την Κούβα να συλλάβει τα μέλη τους, τα οποία ηγούνται των συνομιλιών στην Αβάνα.

;Καταστροφές και δυστυχήματα
*Από έκρηξη σε αγωγό πετρελαίου στην Τλαχουελιλπάν της πολιτείας Ιδάλγο στο Μεξικό σκοτώνονται τουλάχιστον 124 άτομα και τραυματίζονται άλλα 23. Πιστεύεται ότι η έκρηξη έγινε μετά την καταστροφή του αγωγού από ύποπτους κλέφτες καυσίμων.

## 19 Ιανουαρίου
;Πολιτική και εκλογές
* Πολιτική της Μαδαγασκάρης:
**Πρόεδρος της Μαδαγασκάρης ορκίζεται ο νικητής των πρόσφατων προεδρικών εκλογών, Αντρί Ραζοελίνα.
;Law and crime
*Ο πρόεδρος της Μπουρκίνα Φάσο Ρος Μαρκ Κριστιάν Καμπορέ ανακοινώνει σε τηλεοπτικό του διάγγελμα ότι ο πρωθυπουργός Πολ Καμπά Τιεμπά και η κυβέρνησή του παραιτήθηκαν και η παραίτησή τους τίθεται άμεσα σε ισχύ. Δεν δόθηκε καμία αιτιολογία.
*Το Συνταγματικό Δικαστήριο της Λαϊκής Δημοκρατίας του Κονγκό απορρίπτει την προσφυγή του Μάρτιν Φαγιουλού, ο οποίος ήρθε 2ος στις εκλογές και είχε ζητήσει την εκ νέου καταμέτρηση των ψηφοδελτίων. Το Δικαστήριο επικυρώνει τη νίκη του Φέλιξ Τσισεκέντι.

## 20 Ιανουαρίου
;Πόλεμος και επιθέσεις
*Τουλάχιστον 10 άνδρες της ειρηνευτικής δύναμης των Ηνωμένων Εθνών σκοτώνονται και αρκετοί άλλοι τραυματίζονται σε ισλαμιστική επίθεση στη βάση τους στην βόρεια επαρχία Κιντάλ του Μαλί.

;Καταστροφές και δυστυχήματα
*Από πυρκαγιά σε χιονοδρομικό κέντρο στο Κουρσβέλ στις Γαλλικές Άλπεις πεθαίνουν 2 άτομα και άλλα 25 τραυματίζονται, από τα οποία τα 4 σοβαρά.

;Διεθνείς σχέσεις
**Για πρώτη φορά από το 1972, οπότε και διακόπηκαν οι σχέσεις τους, το Τσαντ και το Ισραήλ αποκαθιστούν τις διπλωματικές τους σχέσεις με τη συνάντηση στην Ντζαμένα του Ισραηλινού πρωθυπουργού Μπενιαμίν Νετανιάχου με τον πρόεδρο της αφρικανικής χώρας Ιντρίς Ντεμπί.

## 21 Ιανουαρίου
;Καταστροφές και δυστυχήματα
*Εξαφανίζεται από τις ακτές του Όλντερνεϊ στη Μάγχη ένα μικρό αεροσκάφος τύπου Πάιπερ Μαλιμπού με 2 επιβάτες και εκτελούσε δρομολόγιο από τη Νάντη στο Κάρντιφ. Επιβεβαιώνεται ότι ένα από τα δύο άτομα που αγνοούνται είναι ο ποδοσφαιριστής της Κάρντιφ Σίτι, Εμιλιάνο Σάλα.,
*Τουλάχιστον 11 μέλη του πληρώματος πεθαίνουν από φωτιά σε πλοία, κατά τη μεταφορά καυσίμων από το ένα σκάφος στο άλλο στον Πορθμό Κερχ, κοντά στην Κριμαία.

;Επιστήμη και τεχνολογία
*Η Κίνα επιβεβαιώνει ότι γεννήθηκαν το 2018 τα πρώτα στον κόσμο κλωνοποιημένα μωρά η Λούλου και η Νάνα.
*Γίνεται ολική έκλειψη σελήνης, που αναφέρεται ευρέως ως το Σούπερ Φεγγάρι του Λύκου και του Αίματος (Super Blood Wolf Moon).

## 22 Ιανουαρίου
;Πόλεμος και επιθέσεις
*Στη διάρκεια των διαδηλώσεων στην πρωτεύουσα της Βενεζουέλας Καράκας, σκοτώνεται από πυρά ένας 16χρονος τα ξημερώματα της Τρίτης προς την Τετάρτη. Κατά τις ολονύκτιες ταραχές σκοτώθηκαν άλλα 3 άτομα στην πολιτεία Μπολίβαρ.

;Τέχνες και πολιτισμός
*Ανακοινώνονται οι υποψηφιότητες για τα 91α Βραβεία Όσκαρ, με τις ταινίες *[[Ρόμα (ταινία του 2018)|Ρόμα]]* και *[[The Favourite]]* να είναι οι επικρατέστερες, έχοντας η καθεμιά από 10 υποψηφιότητες.

;Καταστροφές και δυστυχήματα
*Από πυρκαγιά σε λεωφορείο μετά τη σύγκρουσή του με φορτηγό στην πόλη Λασμπέλα του Πακιστάν σκοτώνονται 28 άτομα και αρκετά άλλα τραυματίζονται.

## 23 Ιανουαρίου
;Νόμος και έγκλημα
*Ένοπλος σκοτώνει 5 άτομα στο παράρτημα της SunTrust Banks στην πόλη Σέμπρινγκ της Φλόριντα των ΗΠΑ, έπειτα από κατάσταση ομηρίας. Στη συνέχεια ο ύποπτος δράστης παραδίδεται στις αρχές.

;Πολιτική και εκλογές
*Προεδρική κρίση στη Βενεζουέλα:
**Ο αρχηγός της αντιπολίτευσης Χουάν Γκουαϊδό ορκίζεται από μόνος του Πρόεδρος της Βενεζουέλας, με τον *[[ντε φάκτο]]* πρόεδρο Νικολάς Μαδούρο να μην το αναγνωρίζει.
**Οι ΗΠΑ, ο Καναδάς και αρκετές χώρες της Λατινικής Αμερικής αναγνωρίζουν τον ηγέτη της αντιπολίτευσης Γκουαϊδό ως πρόεδρο της χώρας.
**Ο πρόεδρος Νικολάς Μαδούρο διακόπτει τις διπλωματικές σχέσεις με τις ΗΠΑ και δίνει τελεσίγραφο 72 ωρών στους Αμερικανούς διπλωμάτες να φύγουν από τη χώρα. Ο Γκουαϊδό, με τη σειρά του, ζητά από τους ηγέτες των χωρών που τον έχουν αναγνωρίσει ως πρόεδρο να παραμείνουν στη Βενεζουέλα.
**Ο στρατός της Βενεζουέλας αρνείται την αυτοανακήρυξη του Γκουαϊδό στο ύπατο αξίωμα του κράτους και παραμένει πιστός στον πρόεδρο Νικολάς Μαδούρο.

;Επιστήμη και τεχνολογία
*Το *[[Blue Origin]]* εκτοξεύει με επιτυχία τον πύραυλο New Shepard 3 και ολοκληρώνει την δέκατη υποτροχιακή δοκιμαστική πτήση, φτάνοντας στο υψόμετρο των 106,9 χιλιομέτρων. Η ελεγχόμενη προσγείωσή του γίνεται στο δυτικό Τέξας..

## 24 Ιανουαρίου
;Πολιτική και εκλογές
*Ο Φέλιξ Τσισεκέντι ορκίζεται Πρόεδρος της Λαϊκής Δημοκρατίας του Κονγκό.

;Νόμος και έγκλημα
*Απαγγέλλονται κατηγορίες εναντίον του συλληφθέντος πρώην Πρώτου Υπουργού της Σκωτίας, Άλεξ Σάλμοντ, για 14 αδικήματα, ανάμεσα στα οποία απόπειρες βιασμού και σεξουαλική παρενόχληση.

## 25 Ιανουαρίου
;Ένοπλες συγκρούσεις και επιθέσεις
* Στη διάρκεια επίθεσης από ενόπλους που ανήκουν στην ομάδα της «Ένωσης για την Ειρήνη», σε τελετή κηδείας στην πόλη Ιπί της Κεντροαφρικανικής Δημοκρατίας, σκοτώνονται 18 άνθρωποι και 23 άλλοι τραυματίζονται.

;Καταστροφές και δυστυχήματα
* Ένα φράγμα εξόρυξης που ανήκει στην βραζιλιάνικη εταιρεία Vale καταρρέει στη Μινάς Ζεράις, αφήνοντας 166 νεκρούς και 147 αγνοούμενους.
* Τουλάχιστον 59 άνθρωποι πεθαίνουν σε πλημμύρες και κατολισθήσεις που πλήττουν το Νότιο Σουλαουέζι της Ινδονησίας. Είκοσι πέντε άλλοι αγνοούνται και χιλιάδες έχουν εκτοπιστεί.
* Ένα αεροπλάνο και ένα ελικόπτερο συγκρούονται κοντά στα σύνορα της Γαλλίας και της Ιταλίας, αφήνοντας επτά νεκρούς.

;Πολιτική και εκλογές
* Στις 15:00 επικυρώνεται από την ελληνική Βουλή η Συνθήκη των Πρεσπών με 153 ψήφους υπέρ, 146 ψήφους κατά και 1 παρών. Η πΓΔΜ λαμβάνει και επίσημα το όνομα "Δημοκρατία της Βόρειας Μακεδονίας". Τερματίζεται η ελληνοσκοπιανή διαμάχη για το όνομα, έπειτα από 27 χρόνια.
* Κλείσιμο υπηρεσιών της ομοσπονδιακής κυβέρνησης των Ηνωμένων Πολιτειών 2018-2019
** Ο Αμερικανός πρόεδρος Ντόναλντ Τραμπ ανακοινώνει ότι έχει επιτευχθεί βραχυπρόθεσμη συμφωνία με τους ηγέτες του Κογκρέσου για να ανοίξει προσωρινά η ομοσπονδιακή κυβέρνηση ύστερα από μια μερική διακοπή λειτουργίας που διήρκεσε 35 ημέρες. Η συμφωνία για το κενό διακοπής θα διαρκέσει τρεις εβδομάδες μέχρι τις 15 Φεβρουαρίου και θα επιτρέψει τη συνέχιση των συνομιλιών σχετικά με την ασφάλεια στα σύνορα Μεξικού και Ηνωμένων Πολιτειών. Η προσωρινή συμφωνία δεν περιλαμβάνει χρήματα για να σχεδιαστεί πρόσθετο συνοριακό φράγμα με το Μεξικό.
* Δημοψήφισμα για την Αυτόνομη Περιφέρεια Μπανγκσαμόρο (2019)
** Ανακηρύσσεται η επικύρωση του Οργανικού Νόμου για την Μπανγκσαμόρο, ανοίγοντας το δρόμο για τη δημιουργία της Αυτόνομης Περιοχής Μπανγκσαμόρο στις Φιλιππίνες.

## 26 Ιανουαρίου

;Καταστροφές και δυστυχήματα
*Τουλάχιστον 15 άτομα σκοτώνονται σε σύγκρουση λεωφορείου με τρένο στην Αρεκίπα του Περού.

;Νόμος και έγκλημα
*Πέντε άτομα -μεταξύ των οποίων οι γονείς του και η κοπέλα του - πέφτουν νεκρά από τα πυρά ενός άντρα 21 ετών σε δύο συνοικίες της Λουιζιάνα. Την επομένη ο ύποπτος δράστης συνελήφθη στη Βιρτζίνια, όπου είχε καταφύγει.

## 27 Ιανουαρίου
;Πόλεμος και επιθέσεις
*Από έκρηξη δύο βομβών σε ρωμαιοκαθολικό καθεδρικό ναό στο Χόλο των Φιλιππίνων σκοτώνονται 20 άτομα, εκ των οποίων 15 πολίτες, και άλλα 81 τραυματίζονται. Η οργάνωση Αμπού Σαγιάφ είναι ύποπτη για την επίθεση.

;Καταστροφές και δυστυχήματα
*Ως αποτέλεσμα κατολίσθησης, καταρρέει η οροφή ενός ξενοδοχείου στη διάρκεια γάμου στο Αμπανκάι του Περού, με απολογισμό τουλάχιστον 15 νεκρούς και 28 τραυματίες.

;Αθλητισμός
*Στον μηχανοκίνητο αθλητισμό, ο αγώνας αντοχής 24 ωρών στην Ντεϊτόνα κερδίζεται από την #10 Cadillac της Wayne Taylor Racing. Νικητές ανακηρύσσονται οι οδηγοί Φερνάντο Αλόνσο, Τζόρνταν Τέιλορ, Καμούι Κομπαγιάσι και Ρένγκερ βαν ντερ Ζάντε.

## 28 Ιανουαρίου

;Πόλεμος και επιθέσεις
*Η Μπόκο Χαράμ σκοτώνει 60 άτομα σε εμπρηστική επίθεση στην πόλη Ραν της πολιτείας Μπόνο της Νιγηρίας.

;Καταστροφές
* Από καταιγίδα που πλήττει την ανατολική Αβάνα, πρωτεύουσα της Κούβας, σκοτώνονται 3 άνθρωποι και άλλοι 174 τραυματίζονται.

;Πολιτική και εκλογές
*Ο Δείκτης Αντίληψης για τη Διαφθορά για το 2018 αναφέρει τη Σομαλία ως τη χώρα με τη μεγαλύτερη διαφθορά διεθνώς, με το Νότιο Σουδάν και τη Συρία να ακολουθούν, ενώ στον αντίποδα να βρίσκεται ξανά η Δανία, ως η χώρα με τη λιγότερη διαφθορά στον κόσμο. Για πρώτη φορά από το 2011 οι ΗΠΑ δεν βρίσκονται στην πρώτη εικοσάδα με τις λιγότερο διεφθαρμένες χώρες.

## 29 Ιανουαρίου

;Πόλεμος και επιθέσεις
*Στο Πακιστάν σκοτώνονται 9 άτομα και τραυματίζονται 22 σε επίθεση ενόπλων και βομβιστών καμικάζι στο γραφείο του αναπληρωτή γενικού επιθεωρητή της αστυνομίας στην πόλη Λοραλάι. Οι Ταλιμπάν του Πακιστάν αναλαμβάνουν την ευθύνη.

;Πολιτική και εκλογές
*Ο Παλαιστίνιος πρωθυπουργός Ραμί Χαμπντάλα και η κυβέρνησή ενότητας παραιτούνται.
*Προεδρική κρίση στη Βενεζουέλα το 2019
**Έπειτα από παραγγελία του Γενικού Εισαγγελέα Ταρέκ Γουίλιαμ Σαάμπ το Ανώτατο Δικαστήριο εμποδίζει την φυγή του Χουάν Γκουαϊδό στο εξωτερικό και παγώνει τους λογαριασμούς του.

## 30 Ιανουαρίου
;Καταστροφές και δυστυχήματα
*Κύμα ψύχους πλήττει τις μεσοδυτικές πολιτείες των ΗΠΑ, με απολογισμό 10 νεκρούς.
*Από την ανατροπή δύο υπερφορτωμένων πλεούμενων που μεταφέρουν μετανάστες στα ανοικτά των ακτών του Τζιμπουτί, πνίγονται τουλάχιστον 28 άτομα και περισσότερα από 130 αγνοούνται, σύμφωνα με τον Διεθνή Οργανισμό Μετανάστευσης.

## 31 Ιανουαρίου

;Οικονομία
*Η ιταλική οικονομία βρίσκεται σε ύφεση για τρίτη φορά σε μία δεκαετία, έπειτα από τον χαμηλό ρυθμό ανάπτυξης του ΑΕΠ στα τέλη του 2018. Ο πρωθυπουργός της Ιταλίας Τζουζέπε Κόντε αναφέρει ότι η ύφεση οφείλεται σε εξωτερικούς παράγοντες, συμπεριλαμβανομένων των τεταμένων εμπορικών σχέσεων με τις ΗΠΑ και την Κίνα.

;Πολιτική και εκλογές
*Προεδρική κρίση στη Βενεζουέλα το 2019
**Το Ευρωπαϊκό Κοινοβούλιο αποφασίζει να αναγνωρίσει τον Χουάν Γκουαϊδό ως μεταβατικό πρόεδρο της Βενεζουέλας.
*Ο Αμπντουλάχ του Παχάνγκ εκλέγεται ως ο 16ος Γιάνγκ ντι-Περτουάν Αγκόνγκ (αρχηγός κράτους) της Μαλαισίας.

;Επιστήμη και τεχνολογία
*Ανακοινώνεται από αστρονόμους στην επιστημονική επιθεώρηση *[[Monthly Notices of the Royal Astronomical Society]]* η τυχαία ανακάλυψη του σφαιροειδούς γαλαξία-νάνου Μπεντίν Ι στον αστερισμό Πάβο τον Σεπτέμβριο του 2018.

## Παραπομπές


01